302 NOVUM ORGANUM. 



neque dubium est, quin sint aeris paries in hac re nonnullae , 

 scd alter motus proculdubio verus est, ut ex infinitis constat 

 experiment! s. Sed inter caeteras, poterit esse circa hoc sub- 

 jectum Instantia Crucis talis ; quod lamina, aut filum ferri 

 paulo contumacius, vel etiam calamus sive penna in medio 

 divisa, adducta et curvata inter pollicem et digitum, exiliant. 

 Manifestum enim est, hoc non posse imputari aeri se pone 

 corpus colligenti, quia fons motus est in medio laminae vel 

 calami, non in extremis. 



Similiter sit natura inquisita motus ille rapidus et potens 

 Expansionis Pulveris Pyrii in flammam ; unde tantae moles 

 subvertuntur, tanta pondera emittuntur, quanta in cuniculis 

 majoribus et bombardis videmus. Bivium circa hanc naturam 

 tale est. Aut excitatur iste motus a mero corporis appetitu se 

 dilatandi, postquam fuerit inflammatum ; aut ab appetitu mixto 

 spiritus crudi, qui rapide fugit ignem, et ex eo circumfuso, 

 tanquam ex carcere, violenter erumpit. Schola autem et vul- 

 garis opinio tantum versatur circa priorem ilium appetitum. 

 Putant enim homines se pulchre philosophari, si asserant flam- 

 mam ex forma elementi necessitate quadam donari locum an> 

 pliorem occupandi quam idem corpus expleverat cum subiret 

 formam pulveris, atque inde sequi motum istum. Interim 

 minime advertunt, licet hoc verum sit, posito quod flamma 

 generetur, tamen posse impediri flammae generationeni a tanta 

 mole quae illam comprimere et stiffocare queat; ut non de- 

 ducatur res ad istam necessitatem de qua loquuntur. Nam 

 quod necesse sit fieri expansionem, atque inde sequi emissionem 

 aut remotionem corporis quod obstat, si generetur flamma, 

 recte putant. Sed ista necessitas plane evitatur, si moles ilia 

 solida flammam supprimat antequam generetur. Atque vi- 

 demus flammam, prassertim in prima generatione, mollem esse 

 et lenem, et requirere cavum in quo experiri et ludere possit. 

 Itaque tanta violentia huic rei per se assignari non potest. Sed 

 illud verum; generationem hujusmodi flammarum flatulenta- 

 rum, et veluti ventorum igneorum, fieri ex conflictu duorum 

 corporum, eorumque naturae inter se plane contrariae ; alterius 

 admodum inflammabilis, quae natura viget in sulphure ; alterius 

 flammam exhorrentis, qualis est spiritus crudus qui est in nitro ; 



Kal 



But this explanation is not Plato's, but Plutarch's ; though it is probably what Plato 

 would himself have said. 



